फर्रुखाबाद के राजेपुर थाना क्षेत्र में विवाहिता ने फांसी लगाकर जान दे दी। सूचना पर पहुंचे मायके पक्ष के लोगों ने सास, ननद सहित तीन पर हत्या करने का आरोप लगाया है। फिलहाल पुलिस ने शव को कब्जे में लेकर पोस्टमार्टम के लिए भेजा है। मामले की जांच की जा रही है।
 मामला थाना क्षेत्र के गांधी गांव का है। यहां रुचि पत्नी सुरभि बीती रात कमरे में छत के कुंडे से दुपट्टा बांधकर फंदे से लटक गई। सुबह जब घर को लोग सो कर जगे तो इसकी जानकारी हुई। उन्होंने उसे फंदे से नीचे उतारा और मायके वालों को इसकी सूचना दी। सूचना पर मृतका के पिता हरिओम निवासी कूढ़ी गांव, थाना पचदेवरा, जनपद हरदोई मौके पर पहुंचे।
 हरिओम ने पुलिस को तहरीर देकर बताया कि रुचि का विवाह 12 साल पहले गांधी गांव निवासी मुन्ना सिंह के पुत्र सुरभि के साथ की थी। रुचि की ननद भोले पिछले 5 सालों से अपने मायके गांधी में ही रह रही है। बताया कि वह आए दिन रुचि से गाली-गलौज कर मारपीट करती थी।
 बीती रात भोले, इसकी बहन बिट्टू देवी तथा सास ने हमारी बेटी रुचि को मारपीट कर मार डाला। थानाध्यक्ष दिनेश कुमार गौतम ने कहा जांच पड़ताल की जा रही है। मौत का कारण पोस्टमार्टम रिपोर्ट आने के बाद ही स्पष्ट हो पाएगा। उसी के आधार पर कार्रवाई की जाएगी।
 This website follows the DNPA Code of Ethics.
 
फर्रुखाबाद के राजेपुर थाना क्षेत्र में विवाहिता ने फांसी लगाकर जान दे दी। सूचना पर पहुंचे मायके पक्ष के लोगों ने सास, ननद सहित तीन पर हत्या करने का आरोप लगाया है। फिलहाल पुलिस ने शव को कब्जे में लेकर पोस्टमार्टम के लिए भेजा है। मामले की जांच की जा रही है। मामला थाना क्षेत्र के गांधी गांव का है। यहां रुचि पत्नी सुरभि बीती रात कमरे में छत के कुंडे से दुपट्टा बांधकर फंदे से लटक गई। सुबह जब घर को लोग सो कर जगे तो इसकी जानकारी हुई। उन्होंने उसे फंदे से नीचे उतारा और मायके वालों को इसकी सूचना दी। सूचना पर मृतका के पिता हरिओम निवासी कूढ़ी गांव, थाना पचदेवरा, जनपद हरदोई मौके पर पहुंचे। हरिओम ने पुलिस को तहरीर देकर बताया कि रुचि का विवाह बारह साल पहले गांधी गांव निवासी मुन्ना सिंह के पुत्र सुरभि के साथ की थी। रुचि की ननद भोले पिछले पाँच सालों से अपने मायके गांधी में ही रह रही है। बताया कि वह आए दिन रुचि से गाली-गलौज कर मारपीट करती थी। बीती रात भोले, इसकी बहन बिट्टू देवी तथा सास ने हमारी बेटी रुचि को मारपीट कर मार डाला। थानाध्यक्ष दिनेश कुमार गौतम ने कहा जांच पड़ताल की जा रही है। मौत का कारण पोस्टमार्टम रिपोर्ट आने के बाद ही स्पष्ट हो पाएगा। उसी के आधार पर कार्रवाई की जाएगी। This website follows the DNPA Code of Ethics.